**Glimt af Vesterbros historie**

I året 1158 kom Støvnæs - det senere Sokkelund Herred - efter aftale med Kong Valdemar under roskildebispen Absalon. Planen var at fiskelejet Havn, der lå øst for søerne ned mod sundet, skulle befæstes og byudvikles. Ruinerne af borgen kan i dag ses under Christiansborg Slot. Området vest for Skt. Jørgens Å (søerne) henlagdes omkring 1160 til København, som græsgangen Vester Fælled.

* Middelalderens København: En bispeby med ca. 4.000 sjæle i deres boliger, Skt. Clemens Kirke, Skt. Jørgens Gård (hospital) og Borgen. I 1383 indtog Hansestæderne byen og ødelagde den totalt. Efter en hurtig genopbygning overtog kongemagten - Erik af Pommern - bystyret. Skt. Jørgens Gård flyttedes uden for Vesterport på vestsiden af Skt. Jørgens Å (Gävleåen, senere Sø). Vi har et kobberstik fra 1587 hvor gården (hospitalet) lå vest for det nuværende Bagerstræde, som Vesterbros første kendte bygning.
* De første møller på Vesterbro var fra omkring 1510, ellers vides der ikke meget fra før 1567, da Frederik d. II tillod beboelse uden for voldene. I 1577 blev slagtning af kvæg forbudt inden for voldene, så allerede i 1587 opførtes 14 grundmurede slagtehuse på Vesterbro.
* Første grundmurede kro på Vesterbro bygges i 1615. Ved den nuværende Værnedamsvej ved den senere Tullinsgade fik borgmester Mikkel Vibe i 1619 bevilling til at drive kro. På dette tidspunkt var byens galge flyttet fra omkring Viktoria-gade til Amerikavej. Christian d. IV anlagde nuværende Vesterbrogade, som kaldtes Roskildegade og som stoppede ved ”Rosenåen”. Dette ironiske navn fik denne sidste del af Skt. Jørgens Å, fordi den stank.
* I løbet af 1700-tallet fik Vesterbrogade det islæt, som er bevaret op til i dag: beværtnings- og forlystelsesliv. Trommesalens kvægtorv blev centrum for handel og lidkøbsdrikkeri. Slagtere slog sig ned her og med dem brændevinsmagere, garvere, lysestøbere og skomagere samt ”sangerindeknejper” m.m.
* Det Kgl. Københavnske Skydeselskab opførte fra 1778 sin hovedbygning i klassicistisk stil på Vesterbrogade 59 og det blev i 1954-55 indrettet til bymuseum.
* Jernbanen åbnede sommeren 1847. Københavns Banegård blev placeret omtrent hvor den nuværende ligger. Togene kørte via en dæmning ad nuværende Halmtorv, Sønder Boulevard langs kysten - over Valby til Roskilde.
* Demarkationslinjen (den militære forsvarslinje) flyttedes i 1852 tilbage til sin oprindelige position langs søernes østside. Herved startede en vældig bølge af byggeri, der totalt ændrede kvarterets gamle struktur. Vesterport, byporten, der sidst var sat i stand af Frederik d. IV i 1722 blev revet ned i 1857, og et gab åbnede sig ud mod Frihedsstøtten.
* Den 2. banegård rejstes 1864 ved Axel Torv med spor over dæmningen ved Søpavillonen til Frederiksberg.
* Et gasværk blev anlagt på den opfyldte pynt syd for Halmtorvet 1857. Det gamle kvægtorv flyttedes i 1878-79 ned ved siden af gasværket og i 1933-34 suppleret med den Hvide Kødby efter at gasværket sprang i luften i 1931 under nedtagning.
* Industri opstod, men primært beboelse. Absalonsgade 1856, Oehlenschlægersgade 1857, Saxogade 1866 osv.
* I 1860: 7.290 indb. I 1880: 24.790 indb. og i 1921: 84.820 indb.
* Første kirke: Sct. Matthæus Kirke i 1880 og derpå skoler mm.
* Opfyldningerne til den 3. Banegårds indføring fra vest og med DSB’s centralværksteder foregår fra 1894-96 med sten og grus. I 1903-08 fyldes der op til rangerterræn, medarbejderboliger i ”Kineserbyen” ved Otto Busses Vej og ”Gasværkshavnen”.
* Fra den nedrevne Vesterport ud til Frihedsstøtten fyldes vold- graven op fra 1870-erne. ”Vesterbro Passage” som fra 1858 officielt hed Vesterbrogade udbygges. Her byggedes mod syd Industriens Hus, bagved lå Tivoli fra 1843 og videre mod vest. Nord for passagen opførtes i 1872 Cirkusbygningen og i 1882 det store forlystelsesetablissement National Scala.
* 3. Banegård indvies i 1911 af Kronprins Christian (X). Fra Boulevard-banens åbning 1917 kaldet den Hovedbanegården.
* I 1930’erne kom kontorkomplekset Vesterport, daværende Handelsbankens hovedsæde og Hotel Astoria. I 1950’erne udbygges hele 2. banegårds område videre med bl.a. SAS-Hotellet og Palads Bio.
* 1956-85 godkendes af Kbh. Kommune omfattende saneringsplaner for dels nedrivning, dels bevarende saneringer og gårdsaneringer på store dele af Vesterbro. Fra 1988 udarbejdes en Handlingsplan for en fremtidig bevarende byfornyelse, i stedet for City-Vest Planen som ellers havde planlagt at rydde Indre Vesterbro til motorveje og indkøbscenter.
* Hovedbanegårdens vestre side vender ud til Reventlowsgade og der-med Vesterbros beboelse, som en syndens verden. Her er kvarteret omkring den første del af Istedgade og Halmtorvet, der rummer ludere, lommetyve, hjemløse og stofbrugere. Et ’Red Light Distric’.
* Bydelen betjenes af 7 kirker, 8 skoler, 1 bibliotek og to metrostationer
* I 2015 blev Istedgade omlagt til miljøprioriteret strøggade med trafikdæmpende foranstaltninger og bredere fortove.

**Oplysninger vedrørende indmeldelse**

**mailes til** **ehegelund@gmail.com**

**Kontingent:**

100 kr. for enkeltpersoner

200 kr. for foreninger
Gaver og sponsorater modtages gerne.

**Lån & Spar Bank 0400 4016628943**

**Vesterbro Lokalhistoriske Forening og Arkiv c/o kasserer Erik Hegelund**

**Tøndergade 3A, 2.tv.**

**1752 København V**

Formand Thomas Warburg tlf. 60166076

Vesterbro Lokalhistoriske Forening og Arkiv har brug for flere medlemmer, også gerne aktive for at styrke det lokalhistoriske arbejde.
Bydelen har med byfornyelsen i 1990’erne været gennem store forandringer, så det er vigtigt for os alle sammen fortsat at huske historien for at kunne underbygge identi-teten.

Opdateret august 2022

Vesterbro lokalhistoriske Forening og Arkivs har foreløbigt udgivet 10 hæfter i sin skriftserie om Vesterbro:

1. ”**Byens Gavle på Vesterbro**”. En registrant af

 gavlmalerier, murkunst og malede reklamegavle

 i bydelen, 22 sider. Christian Kirkeby. 2005.

 **2)** ”**Min barndom i Istedgade 29 - 1920-36**”.

 Fhv. stadsbibliotekar i København, gik på Eng-

 have Plads Skole, 34 sider. Brita Olsson. 2007.

1. ”**Dengang jeg var lille**”. Barndomserindringer

 fra 2. Verdenskrig og tiden efter. Gik på Eng-

 have Plads Skole, 34 sider. Birgit Olsen. 2008.

1. ”**Fra Byporten til Bakkehuset**”. Ad Vesterbro-

 gade gennem historien med udgangspunkt i H.C. Andersens tid, 24 sider. Christian Kirkeby. 2008.

1. ”**Fra Fælled og Forstad til Brokvarter i**

 **København.**”Historien om Vesterbro, 34 sider.

Christian Kirkeby. 2009.

1. ”**Hvorfor hedder gaderne det, de hedder på**

 **Vesterbro?” -** Vesterbros gadenavne er næsten

 alle politiske for deres tid, da de blev navngivet,

 37sider. Christian Kirkeby. 2009.

1. ”**Saneringen/Byfornyelsens historie på Vester-**

 bro”- 1950 til 1980’erne - Forskellige holdninger

 til Saneringen, 36 sider. Christian Kirkeby. 2010.

 **9)** ”**Enghave Plads og Enghaveparkens historie**

 **samt dens fremtid efter Metrobyggeriet.**”Det

 mindre kendte Vesterbro, 34 sider. Christian Kir-

 keby og Frantz Christensen. 2010.

1. ”**Vesterbro, - ”Nutiden” og Fremtiden?**”Det

 store omdømmeskift, 40 sider. Christian Kirkeby.

 2015.

1. ”**Modstandsbevægelsen på Vesterbro under 2.**

 **Verdenskrig**”, 35 sider. Erik Jensen. 2015.

Skrifter/kompendier koster 75,00 kr. + porto.
For medlemmer er prisen 50,00 kr.

**OM FORENINGEN OG ARKIVET**

Foreningen har kontor og arkiv i
Vesterbro Kulturhus i Lyrskovgade 2, 4. sal mf.

Åbningstid: Onsdage fra klokken 10:00 til 12:00.
Send mail eller ring i forvejen.
Se hjemmesiden under fanen ”kontakt”.

Foreningen og arkivet er med i Sammenslutningen af Lokalhistoriske Foreninger og Arkiver i København (SLAK) og modtager hermed også tilskud fra Københavns Kommune.

**Foreningen er meget interesseret i bøger, gamle postkort, fotos og optegnelser mv. om bydelen.**

 **KVARTERVANDRING**

 ”Fra Onkel Dannys Plads til Enghaveparken”

 En folder til selv at gå en tur på Vesterbro.

 Se foreningens hjemmeside:

 [www.lokalhistorisk.dk](http://www.lokalhistorisk.dk)

Foreningen kan henvise til lokale guider, der kender deres Vesterbro og kan lave byvandringer om flere forskellige emner i bydelen.

**VESTERBRO LOKALHISTORISKE**

**FORENING OG ARKIV**

 

 Istedgade, Vesterbros bydelsgade og puls

**Sammen klarlægger vi Vesterbros**

**identitet og historie**

Vi indsamler arkivalier, kildemateriale, holder foredrag

om bydelens historie og udgiver kompendier om bydelens historie.

Foreningens hjemmeside: [www.lokalhistorisk.dk](http://www.lokalhistorisk.dk)

Thomas Warburg tw@grammaticus.dk tlf.60166076 og Erik Hegelund ehegelund@gmail.com tlf. 20 82 04 31

kan besvare lokalhistoriske spørgsmål.

****

**Barberfadet** er foreningens arkivs første arkivalie, men vi har fx også et meget omfat-tende arkiv om byfornyelsen på Vesterbro fra 1988-2005.